Aalborg Stiftstidende, 1839-07-23
Udlandet. Hannover. Som igaar meddeelt har Kongen ved en Proclamation suspenderet Staddirecteuren Rumann fra sin Post og ladet indlede Undersøgelse mod Magistratens samtlige Medlemmer i Anledning af den bekjendte, til Forbundsdagen indgivne, Besværing, der i Proclamationen bebreides "Mangel paa Ærbødighed mod Hs. Majestæt, Calumnier mod samtlige Ministre, Jnjurier mod Hs. Majestæts Regjering, Cabinettet og samtlige Medlemmer af det andet Kammer." At denne Regjerings-Handling og de inqvisitoriske Forholdsregler, hvoraf den ledsagedes, maatte vække stor Gjæring i Residentsen, kunde man ikke andet end vente Jfølge Proclamationen skulde nu den næste Dag, den 17de, Oberamtmann Hagemann fra Wennigsen provisorisk indsættes som Staddirecteur indtil Stadsretsdirecteuren Heiliger, der ifølge Residentsens Statuter i Staddirecteurens Forfald repræsenterer denne i det almindelige Magistrats-Collegium, var vendt tilbage fra en Baderelse til Ems. Kl. 8 forsamlede Borgerrepræsentant-Collegiet sig med Magistraten til et fælleds Møde, i hvilket Rumann tog Afsked fra Forsamlingen, som derpaa besluttede at indgive en Petition til Kongen om at tilbagekalde Rumanns Suspension og om, overeensstemmende med Stadens Forfatnings Statuter, i Staddirecteurens og Stadsretsdirecteurens Fraværelse at overgive Stadens Syndicus Forretningernes Styrelse. Magistraten sendte herpaa en Deputation til Land drosten og anmodede ham om at opsætte den nye Staddirecteurs Jndsættelse, hvorpaa man forlod Raadhuuset. Jmidlertid dannede sig en talrig Forsamling af Stadens meest anseete Borgere, der besluttede, personligt at understøtte Borgerrepræsentanternes Petition, til hvilket Øiemed alle Borgerne Kl. 11 1/2 igjen skulde indfinde sig paa Raadhuset. Det borgerlige Skyttecorps iførte sig sin Uniform, for, ved at slutte sig til de øvrige Borgere, at give tilkjende, at det deelte disses Tænkemaade, hvorom den sidste Skydefest, da Kongen skjænkede Corpset en Pocal og Fane, havde fremkaldt Tvivl og Tvist blandt Borgerne. En Stafet ilede i strakt Galop til Montbrillant (Kongens Sommerresidents) for at underrette Kongen og Begivenhederne og om, at Hagemanns Jndsættelse i Rumanns Post ikke havde fundet Sted. Saafremt Kongen ikke antog Petitionen, havde alle Kjøbmændene besluttet at lukke deres Boutikker. Kl. 11 1/2 indfandt sig nu en saa stor Mængde, Borgere paa Raadhuuset, at det holdt vanskeligt for Landdrosten, v. Dachenhausen, at trænge sig igjennem og med den nye interimistiske Staddirecteur at naae Magistratens Forsamlingsværelse. Paa Landdrostens Forlangende, at Magistraten skulde anerkjende dens nye Præsident, protesterede Stadsyndicus Evers imod denne, mod Stadens Statuter stridende, Foranstaltning. Hr. Hagemann forlangte derpaa Ordet, men Staddommeren, Oeltzen, fordrede først at fremkomme med sin Protest. Hele Handlingen havde allerede været gjentagne Gange afbrudt af Borgerskabets lydelige Raab i Raadhuussalen. Pludselig bleve Dørrene revne op- og Forfalen til Forsamlingsværelset fyldtes hurtigt med Borgere, som høit og heftigt ivrede mod Hagemanns Jndsættelse og saaledes afbrøde Mødet. Landdrosten og den paatrængte Staddirecteur søgte forgiæves at berolige Mængden. Hr. Hagemann besteg derpaa en Stol for at haranquere Folket, men blev under Borgernes overdøvende Skrig reven ned fra sin selv indtagne høie Post. Jngen Anden end Stadsyndicus Evers vilde man høre. Først omsider lykkedes det samtlige Øvrighedspersoners forenede Bestræbelser at berolige Folket med den Forsikkring, at Stadsforfatningens Rettigheder skulde blive opretholdte. Herpaa bleve Dørrene atter lukkede og samtlige Magistrats Medlemmer protesterede nu eenstemmigt mod Hagemanns Anerkjendelse, da efter Stadens titommeldte Statuter Jngen, som staaer i kongelig Tjeneste, kan forrette en Commune-Embedsmands Functioner. Deputationen fra Borgerskabet var imidlertid bleven indladt til Kongen, der indvilligede i, at Stadsyndicus Evers og ikke Hagemann skulde anfortroes Forretningernes Bestyrelse, hvorpaa Borgerskabet bragte Staddirector Rumann foran hans Bopæl et uendeligt Vivat og begav sig derpaa rolig hjem. Medens Deputationen var hos Kongen, stod det samtlige Borgerskab i tætte Klynger udenfor Palaiet stille og uden at begaae den ringeste Uorden. De sædvanlige Militairvagter droge med klingende Spil igjennem disse Hobe, Om Eftermiddagen bleve alle Vagtposter forstærkede og Officererne indtil Kl. 9 consignerede i de forskjellige Caserner, til øieblikkelig Disposition. Magistraten har udstedt en Proclamation til Borgernes Beroligelse og man haaber, at ingen videre Urolighed vil finde Sted. Cabinetsministeren v. Schele skal den foregaaende Nat have havt en stærk Beskyttelsesvagt. – Forbundsdagen har nu modtaget ialt 30 Besværinger fra hannoveranske Stæder og Districter over Statsgrundlovens Ophævelse.